b"\n_START_ARTICLE_\nHalik\n_START_PARAGRAPH_\nhalikan_NEWLINE_Ang halik o paghalik ay ang pagdampi ng mga labi ng isang tao sa ibang lugar, na ginagamit bilang pagpapahayag ng damdamin, paggalang, pagbati, pamamaalam, paghiling ng kabutihang kapalaran, damdaming romantiko, o pagnanasang seksuwal. Naging kasingkahulugan din ito ng dampi, beso, at besu-beso. At kaugnay ng mga salita o pariralang dapuan ng halik, iduop, at sagian ng halik.  Naghahalikan o nagbibigay ng halik ang bawat isang tao sa pamamagitan ng pagdirikit ng kanilang mga labi at ng kanilang mga bibig.  Iba-iba ang kahulugan ng halik sa sari-saring mga kalinangan.  Sa mas karaniwan, naghahalikan ang mga tao upang magpakita ng pagmamahal o pag-ibig at damdamin para sa isa't isa.  Kung minsan, nagpapalitan ng halik ang mga tao bilang tanda ng pagkakaibigan o pagiging magkaibigan.  Kung minsan din, nagiging isa itong ritwal ng pagbati o batian._NEWLINE_Maraming mga gawi ng paghalik.  Maaaring humalik ang tao sa pisngi o mga pisngi bilang pagbati, o upang magpaalam na.  Naiiba ang tinatawag na halik na Pranses (kilala sa Ingles bilang French kiss), sapagkat kinasasangkapan ito ng pagdirikit o pagdarampi ng mga dila ng tao habang naghahalikan.  Karaniwan itong tinatanaw na tanda ng pagiging matalik o pagmalapit (intimasidad) ng dalawang tao kaysa ibang anyo o gawi ng paghahalikan.  Maraming mga tao ang tumitingin o tumuturing sa halik bilang isang galaw o kilos na erotiko."